భౌతిక శాస్త్రము ను ఆంగ్లంలో ఏమని అంటారు?
భౌతిక శాస్త్రము
భౌతిక శాస్త్రము (ఆంగ్లం: Physics) ను పదార్థము, శక్తి, ఆకాశము/స్పేస్, కాలము లను నిర్వర్తించు ప్రాథమిక సూత్రాలను/న్యాయములను పరిశీలన పరిశోధన లతో కనుగొనుట, అర్థము చేసుకొనుట అని నిర్వచించవచ్చును. భౌతిక శాస్త్రం అంటే మన చుట్టూ వున్న ప్రకృతిలో అనేకమైన దృగ్విషయాలను గురించిన అధ్యయనం. భౌతిక శాస్త్రము విశ్వములో మౌలిక పదార్థములు మరియు వాటి మధ్య ప్రాథమిక చర్యలను క్షుణ్ణంగా అర్థము చేసుకునే మౌలిక సూత్రాలను కూడా వివరించి, ఆ సూత్రములను బట్టి వ్యవస్థలను (systems) విశ్లేషించును. భౌతికశాస్త్రము విశ్వము యొక్క అన్ని అంతర్భాగములను, క్వాంటమ్ మెకానిక్స్తో అణువుల మధ్య చర్యలతో సహా వివరించును కనుక, భౌతిక శాస్త్రమును ' విజ్ఞాన శాస్త్ర పునాది' అని, ఈ పునాది పై రసాయన శాస్త్రము, భూగోళ శాస్త్రము, జీవ శాస్త్రము మరియు సామాజిక శాస్త్రములు ఉన్నవని భావించవచ్చును. మూల భౌతిక శాస్త్రములో ఆవిష్కరణల ప్రభావము విజ్ఞాన శాస్త్రములో అన్ని శాఖల పై పడును.
పరమాణువు
"atom"అనే ఇంగ్లీషు మాటని తెలుగులో అణువు అని కొన్ని చోట్ల, పరమాణువు అని కొన్ని చోట్ల అంటున్నారు. కొన్ని భారతీయ భాషలలో (హిందీ, కన్నడ భాషలలో) "atom"ని పరమాణువు అంటారుట. "మోలిక్యూల్"ని అణువు అంటారుట. కాని అణుశక్తి వంటి ప్రయోగాలలో అణువు అంటే "atom" అనే అర్థం అవుతోంది. ఈ అయోమయాన్ని నివృత్తి చేసేందుకు పై నిర్వచనాలు ఇవ్వడం జరిగింది.